
Ministru kabineta rīkojums Nr. 66
Rīgā 2026. gada 26. februārī (prot. Nr. 9 2. §)
Par civilo ekspertu dalības laika pagarināšanu Eiropas Savienības Padomdevēja misijā civilā drošības sektora reformām Ukrainā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija) šādiem civilajiem ekspertiem (turpmāk – civilie eksperti):
· 1.1. (N) Lolita Čigāne;
· 1.2. (IP) Ierobežotas pieejamības informācija
· 1.3. (N) Ričards Merķis;
· 1.4. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu pagarināt civilo ekspertu dalības laiku starptautiskajā misijā no 2026. gada 15. marta līdz 2027. gada 14. martam.
· 3. (N) Pamatojoties uz noteikumu 7.4. apakšpunktu, noteikt civilajiem ekspertiem katram koeficientu 1,8 piemaksas aprēķināšanai par dalību starptautiskajā misijā.
· 4. (N) Saskaņā ar noteikumu 17. un 18. punktu civilajiem ekspertiem katram tiek izmaksāta minimālā mēneša darba alga un piemaksa (operacionālais amata līmenis) proporcionāli darba dienām. Ārlietu ministrijai veikt valsts sociālās apdrošināšanas iemaksas. 
· 5. (N) Saskaņā ar noteikumu 19. punktu civilajiem ekspertiem katram tiek segti šādi izdevumi:
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi, nepārsniedzot operacionālajam amata līmenim noteikumos noteikto apmēru;  
· 5.2. (N) ceļa izdevumi, dodoties atvaļinājumā uz Latviju un atgriežoties no Latvijas, līdz 500 euro 2026. gadā un, pārceļoties no starptautiskās misijas vietas, līdz 250 euro 2027. gadā;
· 5.3. (N) izdevumi par bagāžas transportēšanu, pārceļoties no starptautiskās misijas vietas, līdz 100 euro 2027. gadā;
· 5.4. (N) dzīvības un veselības apdrošināšanas izdevumi, atgriežoties no starptautiskās misijas vietas, līdz 5 euro 2027. gadā.
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 125 628 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai precizēt un palielināt Ārlietu ministrijas budžeta bāzes izdevumus 2027. gadam programmā 97.00.00 "Nozaru vadība un politikas plānošana" 33 480 euro apmērā civilo ekspertu darbības nodrošināšanai no 2027. gada 1.  janvāra.
· 8. (N) Aizsardzības ministrijai uz civilo ekspertu dalības laiku starptautiskajā misijā nodrošināt viņiem nepieciešamo aprīkojumu – ķiveri, bruņuvesti un gāzmasku.

